אנטוניה סן חואן

אנטוניה סן חואן (בספרדית: Antonia San Juan; נולדה ב-22 במרץ 1961) היא שחקנית, במאית ותסריטאית ספרדייה, אשר מוכרת בעיקר בשל תפקידה בסדרת הטלוויזיה הקומית "La que se avecina", בשל המונולוגים הקומיים שלה במופע התיאטרון "El Club de la Comedia" וכן בשל תפקידה בסרט "הכל אודות אמא" של פדרו אלמודובר נולדה בלאס פאלמאס דה גראן קנריה, שנמצאת בקהילה האוטונומית של האיים הקנריים בספרד. בגיל 17 עברה למדריד על-מנת לעבוד. בשנים הראשונות עבדה בעיקר כשחקנית תיאטרון בהצגות קלאסיות וכן בהופעות קברט ומונולוגים בפאבים. פרסומה העיקרי הגיע בעקבות תפקידה בסרטו של פדרו אלמודובר מ-1999, "הכל אודות אמא". על תפקידה בסרט זה הייתה מועמדת לפרס גויה (הנחשב למקביל הספרדי לפרס האוסקר האמריקאי) ל"תגלית השנה". תפקדיה זה זיכה אותה גם בפרס איגוד השחקנים הספרדי. בשל תפקידה הבולט בסרט של אלמודובר, דבק בה לעיתים הכינוי "נערת אלמודובר" (כינוי שדבק לשחקניות נוספות שהשתתפו בסרטים שלו, כגון כרמן מאורה, ססיליה רות, פנלופה קרוז ולולס לאון). בראיונות עמה הביעה סן-חואן חוסר שביעות רצון מכינוי זה. בשנים 2010–2009 שיחקה סן-חואן בסדרת הטלוויזיה La que se avecina, סדרת ההמשך של Aquí no hay quien viva (אחת הסדרות הפופולריות ביותר בהיסטוריה של הטלוויזיה הספרדית). סן-חואן שיחקה בסדרה לצד שחקנים כמו מריבי בילבאו ומריה אדאנס, והיא גילמה בסדרה את הדמות של אסטלה ריינולדס (Estela Reynolds), אחת הדמויות הפופולריות והבולטות ביותר בסדרה. גם בן-זוגה של סן-חואן, לואיס מיגל סגי, משחק בסדרה. בשנת 2012 חזרה סן-חואן לשחק בסדרה והצטרפה לעונתהּ השישית. באותה העונה הצטרף לסדרה גם פרננדו טחרו, המגלם את פרמין טרוחיו, בן זוגהּ לשעבר של ריינולדס. בשנת 2010 הנחתה את התחרות למלכות דראג בקרנבל של לאס פאלמאס דה גראן קנריה. סן-חואן זוכה לפופולריות רבה גם בשל המונולוגים שלה במופע התיאטרון "El Club de la Comedia" (מועדון הקומדיה), המשודר גם ברשתות טלוויזיה שונות. סן-חואן מנהלת חברת הפקות תיאטרון משלה. Gym Tony (2014–2015) La que se avecina (2009–2010, 2012–2014) Lo mejor de Antonia San Juan (2011) Del lado del verano (2011) Jurado de TV Cofrade (2008 – היום) Desechos (2010) A las once (2009) Tú eliges (2009) ¿Infidelidad? (2007) La caja (2007) Palomita mía (2006) La familia española (2006) La china (2005) El hambre (2005) La nevera (2005) La maldad de las cosas (2005) Un dulce despertar (2005) Un buen día (2005) Monógamo sucesivo (2005) Te llevas la palma (2004) 238 (2003) Colours (2003) Octavia (2002) La balsa de piedra (2002) Amnèsia (2002) Piedras (2002) Venganza (2002) V.O. (2001) El pan de cada día (2000) Asfalto (2000) Ataque verbal (1999) Manolito Gafotas (1999) הכל אודות אמא (1999) Hongos (1999) La primera noche de mi vida (1998) El grito en el cielo (1998) Perdona bonita, pero Lucas me quería a mí (1997) La vida siempre es corta (1994) Del lado del verano (2011) A las once (2009) Tú eliges (2009) La familia española (2006) La China (2005) Te llevas la palma (2004) V.O. (2001) A las once (2009) Tú eliges (2009) La China (2005) Te llevas la palma (2004) 2009: זוכת Premios del Público TV על תפקידה בסדרה La que se avecina. 2006: זוכת פרס Telón Chivas למשחק הקומי הטוב ביותר, על תפקידה ב-Las que faltaban. מדליית זהב באומנויות מטעם ממשלת הקהילה האוטונמית של האיים הקנריים. תואר "בת מועדפת" של עיר הולדתה, לאס פאלמאס דה גראן קנריה. 1999: מועמדת לפרס גויה לתגלית השנה (שחקנית), על תפקידה בסרט "הכל אודות אמא". מועמדת למדליית Círculo de Escritores Cinematográficos, על תפקידה בסרט "הכל אודות אמא". זוכת פרס איגוד השחקנים הספרדי על תפקידה בסרט "הכל אודות אמא". מועמדת לפרס Premios Satellite על תפקידה בסרט "הכל אודות אמא". מועמדת לפרס Premios Chlotrudis על תפקידה בסרט "הכל אודות אמא". מדיה וקבצים בנושא אנטוניה סן חואן בוויקישיתוף אנטוניה סן חואן, ברשת החברתית אקס (טוויטר) אנטוניה סן חואן, ברשת החברתית אינסטגרם אנטוניה סן חואן, במסד הנתונים הקולנועיים IMDb (באנגלית) אנטוניה סן חואן, באתר AllMovie (באנגלית) אנטוניה סן חואן, במסד הנתונים הקולנועיים KinoPoisk (ברוסית)